stanford-oval/wikipedia huggingface dataset:
Orlando Bloom
Elämä > Lapsuus

Orlando Bloom syntyi Canterburyssä, Kentin kreivikunnassa, Englannissa. Hänet nimettiin 1600-luvun alulla vaikuttaneen säveltäjä Orlando Gibbonsin mukaan. Lapsena hänelle kerrottiin, että hänen isänsä oli hänen äitinsä Sonia Constance Copelandin puoliso, Etelä-Afrikassa syntynyt kirjailija ja apartheidin vastustaja Harry Bloom. Todellisuudessa Orlandon isä oli kuitenkin perheystävä Colin Stone, josta tuli hänen huoltajansa Harry Bloomin kuoltua vuonna 1981. Totuus isyydestä paljastettiin Orlandolle vasta kun hän oli 13-vuotias.
Bloom opiskeli kolme vuotta näyttelemistä lontoolaisessa Guildhall School of Music and Dramassa.
Elämä > Ura

Bloom tuli tunnetuksi Taru sormusten herrasta -elokuvatrilogian myötä, jossa hän näytteli Legolasia, Sormuksen Saattueeseen kuulunutta haltiaa. Hän pyrki alun perin Faramirin rooliin, mutta koska David Wenham oli jo valittu siihen, hänelle suositeltiin Legolasin roolia.[lähde? ] Bloomin ensimmäinen pääosarooli oli elokuvassa Kalsiumipoika vuonna 2004. Hän näytteli myös kolmessa ensimmäisessä Pirates of the Caribbean -elokuvassa. Neljännessä hän ei esiintynyt, mutta palasi rooliinsa viidennessä elokuvassa Pirates of the Caribbean: Salazar’s Revenge vuonna 2017.
Bloom näytteli Legolas-haltiaa myös Peter Jacksonin ohjaaman Hobitti-elokuvatrilogian toisessa ja kolmannessa osassa.
Bloom teki Broadway-debyyttinsä Romeon ja Julian miespääosassa vuonna 2013.
Elämä > Yksityiselämä

Bloom seurusteli neljän vuoden ajan katkonaisesti näyttelijä Kate Bosworthin kanssa, mutta he erosivat vuonna 2006. Bloom alkoi seurustella huippumalli Miranda Kerrin kanssa tiettävästi vuonna 2007. Pari ilmoitti kihlautumisestaan kesäkuussa 2010, ja he menivät naimisiin kuukautta myöhemmin. He saivat pojan tammikuussa 2011. Syksyllä 2013 pari ilmoitti eroavansa. Bloom alkoi seurustella elokuussa 2016 laulaja Katy Perryn kanssa. He erosivat maaliskuussa 2017, mutta palasivat yhteen saman vuoden kesällä. Pari meni kihloihin ystävänpäivänä vuonna 2019, ja heille syntyi tytär elokuussa 2020.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1997 | Wilde | Wilde | Prostituoitu |
| 2000 | Midsomerin murhat | Midsomer Murders | Peter Drinkwater (televisiosarja, esiintyi yhdessä jaksossa) |
| 2001 | Taru sormusten herrasta: Sormuksen ritarit | The Lord of the Rings: The Fellowship of the Ring | Legolas |
| 2001 | Isku Mogadishuun | Black Hawk Down | Korpraali Todd Blackburn |
| 2002 | Taru sormusten herrasta: Kaksi tornia | The Lord of the Rings: The Two Towers | Legolas |
| 2003 | Ned Kelly | Ned Kelly | Joe Byrne |
| 2003 | Pirates of the Caribbean: Mustan helmen kirous | Pirates of the Caribbean: The Curse of the Black Pearl | Will Turner |
| 2003 | Taru sormusten herrasta: Kuninkaan paluu | The Lord of the Rings: The Return of the King | Legolas |
| 2004 | Kalsiumipoika | The Calcium Kid | Jimmy Connelly |
| 2004 | Troija | Troy | Paris |
| 2004 | Haven | Haven | Shy |
| 2005 | Kingdom of Heaven – Taivas maan päällä | Kingdom of Heaven | Balian |
| 2005 | Elizabethtown | Elizabethtown | Drew Baylor |
| 2006 | Pirates of the Caribbean: Kuolleen miehen kirstu | Pirates of the Caribbean: Dead Man’s Chest | Will Turner |
| 2007 | Pirates of the Caribbean: Maailman laidalla | Pirates of the Caribbean: At World’s End | Will Turner |
| 2009 | New York, I Love You | New York, I Love You | David |
| 2009 | Le Cercle rouge | Le Cercle rouge | Corey |
| 2010 | Main Street | Main Street | Harris Parker |
| 2011 | The Good Doctor | The Good Doctor | Martin Blake |
| 2011 | Kolme muskettisoturia | The Three Musketeers | Buckinghamin herttua |
| 2013 | Zulu | Zulu | Brian Epkeen |
| 2013 | Hobitti – Smaugin autioittama maa | The Hobbit: The Desolation of Smaug | Legolas |
| 2014 | Hobitti – Viiden armeijan taistelu | The Hobbit: The Battle of the Five Armies | Legolas |
| 2015 | Digging for Fire | Digging for Fire | Ben |
| 2017 | Pirates of the Caribbean: Salazar’s Revenge | Pirates of the Caribbean: Dead Men Tell No Tales | Will Turner (cameorooli) |
| 2017 | Romans | Romans | Malky |
| 2017 | The Shanghai Job | The Shanghai Job | Danny Stratton |
| 2020 | The Outpost | The Outpost | Benjamin D. Keating |
| 2023 | Gran Turismo | Gran Turismo | Danny Moore |
Aiheesta muualla

Orlando Bloom Internet Movie Databasessa. (englanniksi)
Kuvia tai muita tiedostoja aiheesta Orlando Bloom Wikimedia Commonsissa
Mockai

Mockai on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 269 asukasta.
Kylän sijainti kartalla
Mockai
Liv Tyler

| Liv Tyler |
| --- | --- |
 Liv Tyler vuonna 2016.
Henkilötiedot
Syntynyt: 1. heinäkuuta 1977 (ikä 47) New York, New York, Yhdysvallat
Ammatti:  näyttelijä
Näyttelijä
Aktiivisena:  1994–
Merkittävät roolit:  Armageddon Taru sormusten herrasta The Strangers The Incredible Hulk
Aiheesta muualla
www.livtylerwebsite.com
IMDb 
Elonet
Liv Rundgren Tyler (s. 1. heinäkuuta 1977 New York) on yhdysvaltalainen näyttelijä. Hänet tunnetaan muun muassa vuoden 1998 menestyselokuvasta Armageddon sekä Taru sormusten herrasta -elokuvatrilogiasta (2001–2003), jossa hän esittää Arwen-haltiaa. Vuosina 2014–2017 Tyler esiintyi Megin roolissa HBO:n televisiosarjassa The Leftovers.
Tausta ja yksityiselämä

Liv syntyi nimellä Liv Rundgren Mount Sinain sairaalassa New Yorkissa. Hänen isänsä on Aerosmith-yhtyeen laulaja Steven Tyler ja äitinsä malli Bebe Buell. Liv sai nimensä norjalaisen näyttelijän Liv Ullmannin mukaan hänen äitinsä nähtyä nimen televisio-oppaan kannessa. Isänsä puolelta hänellä on italialaisia, saksalaisia, puolalaisia, venäläisiä ja englantilaisia sukujuuria, ja lisäksi kolme sisarpuolta: Mia Tyler (s. 1978), Chelsea Anna Tallarico (s. 1989) ja Taj Monroe Tallarico (s. 1992). Hänen äidinpuoleinen isoäitinsä Dorothea Johnson on Washingtonin Protocol Schoolin perustaja.
Ensimmäiset vuotensa Tyler luuli, että hänen biologinen isänsä olisi rockmuusikko Todd Rundgren. Yhdeksänvuotiaana Liv tunnisti Stevenin oikeaksi isäkseen tavattuaan tämän ja huomattuaan yhtäläisyydet itsensä ja Stevenin toisen tyttären Mian välillä. Hän kysyi asiasta äidiltään ja salaisuus paljastui. Julkisuuteen oikean isän henkilöllisyys vuosi kuitenkin vasta viisi vuotta myöhemmin, kun Liv vaihtoi Tylerin sukunimekseen haluten kuitenkin pitää Rundgrenin keskimmäisenä nimenään. Alun perin kyseessä oli Tylerin ja Buellin yhteinen sopimus, sillä Livin syntymän aikaan aikaan Tyler kamppaili hyvin hankalan huumeriippuvuuden parissa. Saatuaan kuitenkin tietää totuuden biologisesta isästään, Liv ja Steven ovat kehittäneet hyvin läheisen suhteen. Liv on muun muassa esiintynyt Aerosmithin musiikkivideolla ”Crazy” vuonna 1993, ja Steven on esittänyt monia kappaleita Livin tähdittämässä elokuvassa Armageddon.
Tyler avioitui 25. maaliskuuta 2003 muusikko Royston Langdonin kanssa. Joulukuussa Heille syntyi poika joulukuussa 2004. Toukokuussa 2008 Tyler ja Langdon ilmoittivat eroavansa. Tylerilla ja hänen avomiehellään David Gardnerilla on kaksi lasta, vuonna 2015 syntynyt poika ja vuonna 2016 syntynyt tyttö.
Ura näyttelijänä

Tyler aloitti mallinuran 14-vuotiaana, mutta siirtyi pian näyttelemiseen. Hänet palkattiin samoihin aikoihin kahteen elokuvaan, Silent Fall ja Heavy, ja jälkimmäisen kuvauksia jouduttiin lykkäämään. Silent Fall sai ensi-iltansa vuonna 1994 ja Heavy vuonna 1995. Vuoden 1997 loppuun mennessä Tyler oli esiintynyt seitsemässä elokuvassa, joista kaupallisesti menestynein on vuonna 1996 ensi-iltansa saanut Tom Hanksin ohjaama That Thing You Do!, jossa Tyler esittää Faye Dolania.
Tyler tuli suurelle yleisölle tunnetuksi suuren budjetin katastrofielokuvasta Armageddon, jossa hän esittää Grace Stamperin roolia. Elokuva tuotti kansainvälisesti yli 500 miljoonaa dollaria. Elokuvista, joissa Tyler on näytellyt, Armageddonia paremmin ovat menestyneet vain kolme Taru sormusten herrasta -elokuvaa, joista viimeinen, vuonna 2003 ensi-iltansa saanut Kuninkaan paluu, tuotti teatterikierroksellaan kansainvälisesti yli 1,1 miljardia dollaria.
Suuren budjetin menestyselokuvien ohella Tylerin ura sisältää myös monia pienehkön budjetin elokuvia. Näitä ovat esimerkiksi Martha Fiennesin ohjaama, vuonna 1999 tehty Onegin (perustuu Aleksandr Puškinin teokseen Jevgeni Onegin), Robert Altmanin samana vuonna ensi-iltansa saanut elokuva Cookien perintö ja vuonna 2005 ensi-iltansa saanut Steve Buscemin ohjaus Lonesome Jim. Onegin oli ehdolla Bafta-palkinnon saajaksi parhaan brittiläisen elokuvan kategoriassa, Cookien perintö oli ehdolla Berliinin elokuvajuhlilla Kultaisen karhun saajaksi ja Lonesome Jim oli ehdolla Sundance-elokuvafestivaaleilla Grand Jury Prizen saajaksi.
Saatuaan lapsen Tyler piti noin kahden vuoden tauon näyttelemisestä. Hän teki paluun vuonna 2008 kauhuelokuvan The Strangers ja sarjakuvaan perustuvan toimintaelokuvan The Incredible Hulk myötä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1994 | Silent Fall – täydellinen murha | Silent Fall | Sylvie Warden |
| 1995 | Heavy | Heavy | Callie |
| 1995 | Empire Records – menoa ja musaa | Empire Records | Corey Mason |
| 1996 | Koskematon kauneus | Stealing Beauty | Lucy Harmon |
| 1996 | That Thing You Do! | That Thing You Do! | Faye Dolan |
| 1998 | Kielletyt leikit | Inventing the Abbotts | Pamela Abbott |
| 1998 | U-käännös helvettiin | U-Turn | tyttö linja-autoasemalla |
| 1998 | Armageddon | Armageddon | Grace Stamper |
| 1999 | Plunkett & MacLeane - rahat ja henki | Plunkett & Macleane | Rebecca Gibson |
| 1999 | Cookien perintö | Cookie’s Fortune | Emma Duvall |
| 1999 | Onegin | Onegin | Tatyana |
| 2000 | Tohtori T ja naiset | The Man Who Used To Be Me | Marilyn |
| 2001 | Valomerkin jälkeen | One Night at McCool’s | Jewel |
| 2001 | Taru sormusten herrasta: Sormuksen ritarit | The Lord of the Rings: The Fellowship of the Ring | Arwen |
| 2002 | Taru sormusten herrasta: Kaksi tornia | The Lord of the Rings: The Two Towers | Arwen |
| 2003 | Taru sormusten herrasta: Kuninkaan paluu | The Lord of the Rings: The Return of the King | Arwen |
| 2004 | Tyttö tuollainen | Jersey Girl | Maya |
| 2005 | Lonesome Jim | Lonesome Jim | Anika |
| 2007 | Superäiti | Smother | Clare Cooper |
| 2007 | Reign Over Me – ystävyyden voima | Reign Over Me | Angela Oakhurst |
| 2008 | The Strangers | The Strangers | Kristen McKay |
| 2008 | The Incredible Hulk | The Incredible Hulk | Betty Ross |
| 2010 | Super | Super | Amanda Dunfrey |
| 2011 | The Ledge | The Ledge | Shana Harris |
| 2012 | Robot & Frank | Robot & Frank | Madison |
| 2013 | Space Station 76 | Space Station 76 | Jessica |
| 2013 | Jamie Marks Is Dead | Jamie Marks Is Dead | Linda |
| 2018 | Wildling | Wildling | Ellen Cooper |
| 2019 | Ad Astra | Ad Astra | Eve McBride |
| 2025 | Captain America: Brave New World | Captain America: Brave New World | Betty Ross |
Aiheesta muualla

Kuvia tai muita tiedostoja aiheesta Liv Tyler Wikimedia Commonsissa
Liv Tyler Internet Movie Databasessa. (englanniksi)
Liv Tyler Elonetissä.
Tyler Kuninkaan paluun ensi-illassa Berliinissä vuonna 2003.
Tyler The Incredible Hulkin ensi-illassa vuonna 2008.
Joe Satriani

| Joe Satriani |
| --- | --- |
 Joe Satriani esiintymässä vuonna 2010.
Henkilötiedot
Syntynyt: 15. heinäkuuta 1956 (ikä 68)
Ammatti:  kitaristi
Muusikko
Taiteilijanimi:  ”Satch”, Saint Joe
Aktiivisena:  1970–
Tyylilajit:  instrumentaalimusiikki, fuusiojazz, hard rock
Soittimet:  kitara, basso, kosketinsoittimet, laulu, huuliharppu, banjo
Yhtyeet:  Deep Purple, sooloura, Chickenfoot (nykyinen)
Levy-yhtiöt:  Epic
Aiheesta muualla
www.satriani.com
  [ Muokkaa Wikidatassa ] [ ohje ]  
Joseph "Joe" Satriani (s. 15. heinäkuuta 1956) on yhdysvaltalainen rock-kitaristi. Satriani on saanut 15 Grammy-ehdokkuutta ja myynyt yli 10 miljoonaa levyä.[lähde? ]
Satriania pidetään eräänä rockin teknisesti taitavimmista kitaristeista. Hän hallitsee lähes kaikki instrumenttinsa tekniikat.[lähde? ] Hän on myös maineikas kitaransoiton opettaja, oppilaita ovat olleet esimerkiksi Steve Vai, David Bryson (Counting Crows), Kirk Hammett (Metallica), Larry LaLonde (Primus), Charlie Hunter, Alex Skolnick (Testament), Tom Morello (Rage Against the Machine) ja John Petrucci (Dream Theater).
Ura

Jimi Hendrixin kuolemasta kuultuaan Joe Satriani vaihtoi jalkapallon vakavaan kitaransoiton harrastukseen. 1970-luvulla Satriani muutti Kalifornian Berkeleyyn, jossa toimi muusikkona. Vuonna 1986 hänen ystävänsä ja entinen oppilaansa Steve Vai ylisti Satriania useissa kitaralehtien haastatteluissa.
Vuonna 1989 Satrianin levytys "One Big Rush" (alkujaan Flying in a Blue Dreamin kappale) oli elokuvan Loistokaveri (Say Anything, 1989) soundtrackilla. Vuonna 1994 Satriani liittyi Deep Purpleen korvatakseen Ritchie Blackmoren yhtyeen kiertueella. Vuonna 1996 Satriani perusti G3:n, kolmen rock-kitaristin konserttikiertueen, alkuperäisinä esiintyjinä Satriani, Steve Vai ja Eric Johnson.
Vuonna 2008 Satriani liittyi samalla perustettuun Chickenfoot-superyhtyeeseen, jossa hänen lisäkseen toimivat Van Halenin Sammy Hagar (laulu) ja Michael Anthony (basso) sekä Red Hot Chili Peppersin Chad Smith (rummut).
Satriani on mainostanut Ibanezin JS Series -kitaroita ja Peaveyn JSX-vahvistimia. Molemmat tuotesarjat on suunniteltu erityisesti Satrianin nimikkotuotteiksi.
Julkaisut > Studioalbumit

Not of This Earth (1986)
Surfing with the Alien (1987)
Flying in a Blue Dream (1989)
The Extremist (1992)
Time Machine (1993)
Joe Satriani (1995)
Crystal Planet (1998)
Engines of Creation (2000)
Strange Beautiful Music (2002)
Is There Love in Space? (2004)
Super Colossal (2006)
Professor Satchafunkilus and the Musterion of Rock (2008)
Black Swans and Wormhole Wizards (2010)
Unstoppable Momentum (2013)
Shockwave Supernova (2015)
What Happens Next (2018)
Julkaisut > Minialbumit

Joe Satriani (1984)
Dreaming #11 (1988)
Additional Creations (2000)
Julkaisut > Kokoelma-albumit

The Beautiful Guitar (1993)
The Electric Joe Satriani: An Anthology (2003)
One Big Rush: The Genius of Joe Satriani (2005)
Original Album Classics (2008)
Julkaisut > Livealbumit

Time Machine (1993)
Live in San Francisco (2001)
Satriani Live! (2006)
Live in Paris: I Just Wanna Rock (2010)
Aiheesta muualla

Wikimedia Commonsissa on kuvia tai muita tiedostoja aiheesta .
Joe Satrianin virallinen kotisivu (englanniksi)
Olavi Mäenpää

| Olavi Mäenpää |
| --- | --- |
 Olavi Mäenpää toukokuussa 2009
Henkilötiedot
Syntynyt: 26. marraskuuta 1950 Tyrvää
Kuollut: 31. tammikuuta 2018 (67 vuotta) Turku
Poliitikko
Puolue:  Sinivalkoinen Rintama
Entiset puolueet:  Suomen Kansan Sinivalkoiset Suomen Maaseudun Puolue Suomen Sosialidemokraattinen Puolue
Kotipaikka:  Turku
Olavi Juhani Mäenpää (26. marraskuuta 1950 Tyrvää – 31. tammikuuta 2018 Turku) oli suomalainen kansallismielinen poliitikko, joka istui Turun kaupunginvaltuustossa 1992–2017. Hän kuului myös Varsinais-Suomen maakuntavaltuustoon ja Turun liikuntalautakuntaan. Mäenpää työskenteli yksityisetsivänä ja vapaaehtoisena eläinsuojeluvalvojana.
Yksityiselämä

Mäenpää harrasti nyrkkeilyä ja oli hyväksytty nyrkkeilytuomari.[lähde? ]
Aiheesta muualla

Wikisitaateissa on kokoelma sitaatteja aiheesta .
Wikiuutisissa on aiheeseen liittyvä uutinen: Olavi Mäenpäälle sakkoja kiihottamisesta kansanryhmää vastaan
Tony Hawk

Tony Hawk, 2006
Tony Hawk, 1987
Anthony Frank ”Tony” Hawk (s. 12. toukokuuta 1968) on yhdysvaltalainen rullalautailija. Hawk on saavuttanut kuuluisuutta hypättyään ensimmäisen 900-asteisen sekä lisensoidulla videopeleillään. Hän on monien mielestä yksi menestyksekkäimmistä ja vaikutusvaltaisimmista modernin vertikaalisen skeittauksen pioneereista.
Hawk kasvoi San Diegossa, Kaliforniassa. Hän oli kuvausten mukaan ”yliaktiivinen” lapsi. Hawkin vanhemmat tukivat poikansa rullalautailua, koska se toimi varaventtiilinä hänen liialliselle energialleen. Kun Hawkin taidot kehittyivät, hänestä tuli neljätoistavuotiaana ammattimainen skeittaaja. Vuonna 1999 hänestä tuli ensimmäinen skeittaaja, joka laskeutui 900 asteen ilmapyörähdyksen. Vuonna 2002 hän loi Boom Boom HuckJamin, extreme-urheilu-näyttelyn -ja kiertueen, joka käynnistettiin Las Vegasissa.
Koko uransa ajan Hawk on esiintynyt lukuisissa elokuvissa ja muissa tiedotusvälineissä sekä omaa nimeään kantavissa videopeleissä. Hän on ollut mukana myös erilaisissa hyväntekeväisyystoimintaan liittyvissä asioissa, mukaan lukien perustamassaan Tony Hawk -säätiössä, joka auttaa rakentamaan skeittiparkkeja köyhimmille alueille. Hän toimii myös yhteistyössä Athletes For Hope -hyväntekeväisyysjärjestön kanssa.
Nuoruusvuodet

Tony Hawk syntyi San Diegossa, Kaliforniassa. Hawkin isä on eläkkeellä oleva Yhdysvaltain merivoimien upseeri, Frank Hawk. Hawkin äiti Nancy Hawk on osa-aikainen liiketoiminnan opettaja. Tony Hawk aloitti rullalautailun yhdeksänvuotiaana, kun hänen isoveljensä Steve antoi hänelle käytetyn rullalaudan ja hänen isänsä rakensi rampin heidän takapihalleen. Kun Hawk oli nuori, hänen kuvattiin olevan ”yliaktiivinen”. Kerran Tony iski ohi baseballissa ja oli niin poissa tolaltaan, että piiloutui kallionkoloon. Hänen isänsä lupasi pojalleen jäätelöannoksen, jos tämä tulisi ulos luolasta. Hänen turhautumisensa oli niin ankaraa, että vanhemmat pyysivät, että hänelle tehtäisiin psykologinen arvio koulussa. Tulokset osoittivat että Tony oli ”lahjakas” ja koulun neuvonantajat suosittelivat sijoituspaikkaa edistyneiden tunneilla.
Hawk oli Jean Farb Middle Schoolissa vuodesta 1980 vuoteen 1981. Hän palasi vähän aikaa sitten vanhaan kouluunsa esittääkseen siellä show’nsa ”Homecoming”.
Hawk siirtyi ammattilaiseksi 14-vuotiaana. Hän valmistui Torrey Pines High Schoolista, San Diegosta, Kaliforniasta. Tony Hawk oli maailmanmestari 12 peräkkäistä vuotta.
Nimikkopelit

Hawkin nimen ympärille on tehty skeittipelisarja.
Yksi tunnetuimmista Tony Hawk -peleistä on Tony Hawk's Underground, jossa on paljon erilaisia hahmoja, muun muassa Steve Caballero, Chad Muska, Bob Burnquist, Bam Margera ja tietysti Tony Hawk, sekä myös suomalainen lautailija Arto Saari. Tony Hawk -peleissä voi kehittyä ja oppia tekemään paremmin temppuja, ja kun läpäisee ”Story Mode” -tarinatilaa, niin saa uusia tasoja ja skeittaajia.
Tony Hawk’s Pro Skater
Tony Hawk’s Pro Skater 2
Tony Hawk’s Pro Skater 3
Tony Hawk’s Pro Skater 4
Tony Hawk’s Pro Skater 5
Tony Hawk’s Underground
Tony Hawk’s Underground 2
Tony Hawk’s American Wasteland
Tony Hawk’s Project 8
Tony Hawk’s Downhill Jam
Tony Hawk’s Proving Ground
Televisio

Tony Hawk on myös näytellyt televisiosarjassa C.S.I. Miami. Hän on myös esiintynyt vierailevana tähtenä esittäen itseään Simpsonit-jaksossa Haisuhenki (Barting Over),  ja elokuvassa Poliisiopisto 4: Korttelipoliisit.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Michael Douglas

| Michael Douglas |
| --- | --- |
 Michael Douglas vuonna 2016.
Henkilötiedot
Koko nimi:  Michael Kirk Douglas
Syntynyt: 25. syyskuuta 1944 (ikä 80) New Brunswick, New Jersey, Yhdysvallat
Ammatti:  näyttelijä, tuottaja
Vanhemmat:  Kirk Douglas   Diana Douglas
Puoliso:  Diandra Luker  (vih. 1977; ero. 1995)   Catherine Zeta-Jones (vih. 2000)
Lapset:  3
Näyttelijä
Aktiivisena:  1966–
Merkittävät roolit:   Vihreän timantin metsästys  Niilin jalokivi  Wall Street – rahan ja vallan katu 
Palkinnot
  Parhaan mies­pää­osan Oscar & Golden Globe  1987 Wall Street – rahan ja vallan katu  Parhaan elo­kuvan Oscar  1975 Yksi lensi yli käen­pesän  Cecil B. DeMille  2004 elämän­työstä viihde­teollisuudessa  
Aiheesta muualla
IMDb 
Elonet
AllMovie
Svensk Filmdatabas
Michael Kirk Douglas (s. 25. syyskuuta 1944 New Brunswick, New Jersey) on yhdys­valtalainen Oscar-palkittu näyttelijä ja elokuvatuottaja.
Perhetausta

Myös Douglasin vanhemmat olivat näyttelijöitä. Hänen isänsä oli Kirk Douglas ja äitinsä Diana Douglas (o.s. Dill). Hänen nuorempi veljensä on Joel Douglas (s. 1947), ja lisäksi hänellä on kaksi veli­puolta isänsä ja äiti­puolensa Anne Buydensin kautta: Peter (s. 1955) ja Eric Douglas (1958–2004), joka kuoli 46-vuotiaana alkoholin ja lääkkeiden yli­annostukseen.
Ura

Douglas opiskeli näyttelemistä Kalifornian yli­opistossa Santa Barbarassa, josta valmistui vuonna 1968. Hän esiintyi uransa alku­puolella televisio­sarjassa San Franciscon syke (The Streets of San Francisco). Douglas esitti sarjassa Steve Kelleriä vuosina 1972–1976. Hän oli roolistaan kolmesti ehdolla Emmyn ja kerran Golden Globen saajaksi. Tunnettu elo­kuva­näyttelijä hänestä tuli vuonna 1984 ilmestyneen Vihreän timantin metsästyksen myötä. Hän esiintyi elo­kuvan toisessa pää­osassa Jack Coltonina Kathleen Turnerin ollessa Joan Wilder. Elo­kuvalle tehtiin jatko-osa Niilin jalokivi, joka ilmestyi vuonna 1985.
Vuonna 1988 Douglas palkittiin parhaan mies­pää­osan Oscarilla suorituksestaan elo­kuvassa Wall Street – rahan ja vallan katu. Hän esitti elo­kuvassa häikäilemätöntä liike­miestä Gordon Gekkoa. Hän on saanut Oscarin myös tuottajana, vuonna 1976 elo­kuvasta Yksi lensi yli käen­pesän, joka palkittiin parhaan elo­kuvan Oscarilla. Douglas sai roolistaan Gekkona myös Golden Globen, kategoriassa paras mies­pää­osa draama­elo­kuvassa, ja on ollut Golden Globe -ehdokkaana myös elo­kuvista Ruusujen sota, Amerikan presidentti ja Wonder Boys. Kaupallisesti menestyneimpiä[lähde? ] elo­kuvista, joissa hän näyttelee, ovat olleet Vaarallinen suhde, Basic Instinct – vaiston varassa, jonka nais­pää­osaa näyttelee Sharon Stone, ja Traffic.
Douglas on palkittu vuonna 2004 elämän­työstään Cecil B. DeMille -palkinnolla Golden Globe -gaalassa ja vuonna 2009 Yhdys­valtain elo­kuva­instituutin elämän­työ­palkinnolla.
Douglas näyttelee Liberacea elo­kuvassa My Life with Liberace (2013), ja hänet palkittiin rooli­suorituksestaan Golden Globella ja SAG-palkinnolla.
Douglas sai kunnian­osoituksena urastaan nimikko­tähden Holly­woodin Walk of Famelle 6. marras­kuuta 2018.
Yksityiselämä

Douglas avioitui vuonna 1977 Diandra Lukerin kanssa, ja heillä on yksi poika. Avio­liitto päättyi eroon vuonna 1995. Douglas avioitui vuonna 2000 häntä 25 vuotta nuoremman näyttelijän Catherine Zeta-Jonesin kanssa. Parilla on kaksi lasta, poika ja tytär. Pojalla on dysleksia, joka Michael Douglasin mukaan kulkee suvussa.
Douglasilla diagnosoitiin vuonna 2010 kurkkusyöpä, josta hän kuitenkin toipui. Hänellä on ollut myös ongelmia päihteiden kanssa. Douglas paljasti vuonna 2013 valehdelleensa syöpänsä sijainnista ja kertoi kyseessä olleenkin suusyöpä.
Valikoitu filmografia

San Franciscon syke (1972–1976)
Kooma (1978)
Kiina-ilmiö (1979)
Vihreän timantin metsästys (1984)
Niilin jalokivi (1985)
Vaarallinen suhde (1987)
Wall Street – rahan ja vallan katu (1987)
Ruusujen sota (1989)
Musta sade (1989)
Basic Instinct – vaiston varassa (1992)
Rankka päivä (1993)
Verkossa (1994)
Amerikan presidentti (1995)
Yön metsästäjät (1996)
The Game – oletko valmis peliin? (1997)
Täydellinen murha (1998)
Wonder Boys (2000)
Traffic (2000)
Älä sano sanaakaan (2001)
Sinä, minä ja Dupree (2006)
The Sentinel – salaliitto (2006)
Pelimiehen painajainen (2009)
Solitary Man (2009)
Wall Street: Money Never Sleeps (2010)
Haywire (2011)
My Life with Liberace (2013)
Last Vegas (2013)
Niin se käy (2014)
Ant-Man (2015)
Ant-Man and the Wasp (2018)
Avengers: Endgame (2019)
Ant-Man and the Wasp: Quantumania (2023)
Aiheesta muualla

Kuvia tai muita tiedostoja aiheesta Michael Douglas Wikimedia Commonsissa
Douglas vuonna 1975.
Mocoa

| Mocoa |
| --- | --- |
 lippu:  vaakuna
 Mocoa
 Koordinaatit: 1°9′0″N, 76°38′51″W 
Valtio:  Kolumbia
Departementti:  Putumayo
Väkiluku (2011):  30 600
 
 mocoa-putumayo.gov.co/index.shtml 
Infobox OKVirheellinen NIMI-arvo: 
Mocoa eli San Miguel de Mocoa on Putumayon departementin pääkaupunki Kolumbiassa. Vuonna 2011 siellä oli 30 600 asukasta.
Mocoa sijaitsee Andien itärinteellä erään Caquetán sivujoen varrella. Se on kaupallinen keskus, joka palvelee niin alueen karjanhoitoa ja maanviljelystä, lähinnä sokerintuotantoa, kuin Amazonin sademetsäaluetta.